Паводле яе слоў, праца над перакладам правілаў пачалася ў ТБМ напрыканцы верасня, пасля таго, як усе афіцыйныя структуры адмовіліся гэта рабіць. “Правілы дарожнага руху — гэта той дакумент, якім карыстаюцца абсалютна ўсе грамадзяне краіны, у тым ліку дзеці рознага ўзросту, пешаходы, веласіпедысты і кіроўцы. Але калі рускамоўныя грамадзяне маюць такі дакумент, то беларускамоўныя — не маюць, што сведчыць аб выразнай дыскрымінацыі людзей па моўнай прыкмеце, — сказала Анісім.